wickkiey/tamil-wikipedia-markdown huggingface dataset:
# எல்லைகளற்ற மொழிபெயர்ப்பாளர்கள்

**எல்லைகளற்ற மொழிபெயர்ப்பாளர்கள்** (*Translators Without Borders*) என்பது அமெரிக்காவில் பதிவு செய்யப்பட்ட இலாபநோக்கற்ற நிறுவனம். இது மாந்தர்களுக்கு உதவும் முகமாக அமைக்கப்பட்ட இலாபநோக்கற்ற நிறுவனங்களுக்கு இலவசமாக மொழிபெயர்ப்புகள் செய்து தந்து உதவும் ஒரு நிறுவனம். இதனை 2010 இல் நிறுவினர். முன்னர் 1993 இல் *இலெக்சலரா திரான்சிலேசன்சு* (முன்னாள் *யூரோட்டெக்சிட்டு*, Eurotexte) என்னும் நிறுவனத்தால் தொடங்கப்பட்ட "Traducteurs sans frontières" என்னும் நிறுவனத்தின் உறவு நிறுவனமாக 2010 இல் **எல்லைகளற்ற மொழிபெயர்ப்பாளர்கள்** நிறுவனம் தொடங்கப்பட்டது.  

இந்நிறுவனம், நோபல் பரிசு பெற்ற எல்லைகளற்ற மருத்துவர்கள், யுனிசெஃபு, ஆக்ஃசுபாம், அனைத்துலக ஊனமுற்றோர் நிறுவனம் (Handicap International) போன்ற பல நிறுவனங்களுக்கு இலவசமாக மொழிபெயர்ப்புகள் செய்து தருகின்றது. உள்நாட்டுக் கலவரங்கள், உள்நாட்டுப் போர் நிகழும் இடங்களில் இருந்து வரும் பல்வேறு அறிக்கைகள், நேர்காணல்கள், முதலியவற்றை மொழிபெயர்த்துத் தருகின்றது. 2011 இல் முதல் ஆறு மாதத்திலேயே ஒரு மில்லியன் சொற்களை மொழிபெயர்த்துக் கொடையாகத் தந்துள்ளது. இதன் மதிப்பு அமெரிக்க $200,000 என்கின்றனர்.  

எல்லைகளற்ற மொழிபெயர்ப்பாளர்களின் நிறுவனம் அமெரிக்காவில் மாசாச்சுசெட்ஃசு மாநிலத்தில் அமைந்துள்ளது. இதன் தலைவர் இலோரி திக்கெ (Lori Thicke). இது அமெரிக்காவில் "501(c)3" வகை இலாபநோக்கற்ற நிறுவனம்; ஆகையால் இதற்கு நன்கொடையாக அளிக்கும் தொகைக்கு அமெரிக்காவில் வரிவிலக்கு உண்டு.  

## இவற்றையும் காண்க
- எல்லைகளற்ற என்னும் வகை நிறுவனங்கள்
- அறிவியல் வளர்ச்சிப் பிணையம்

## மேற்கோள்களும் அடிக்குறிப்புகளும்

## வெளியிணைப்புகள்
- 
- TSF site (in French)
# பூச்சொரிதல் திருவிழா


**பூச்சொரிதல் திருவிழா** (பூச்சொறிதல், பூச்சொறியல், பூச்சொரியல்) தென் மாவட்டங்களில் அமைந்துள்ள பெண்தெய்வக் கோவில்களில் கொண்டாடப்படும் திருவிழாவாகும்.  

## பூச்சொரிதல் திருவிழா நடைபெறும் கோவில்கள்
இராமநாதபுரம்,கரூர்(கரூர் மாரியம்மன்),சிவகங்கை,தஞ்சாவூர்,திருச்சி சமயபுரம் மாரியம்மன்,குளித்தலை மகாமாரியம்மன், திண்டுக்கல்கோட்டை மாரியம்மன்,புதுக்கோட்டை அரியநாச்சியம்மன், அம்மன்குறிச்சி முத்துமாரியம்மன், திருவப்பூர் முத்துமாரியம்மன், நார்த்தாமலை முத்துமாரியம்மன், இருந்திரப்பட்டி[ஸ்ரீமுத்துமாரியம்மன்]புன்னைநல்லூர் மாரியம்மன், வேகுப்பட்டி ஏனமாரியம்மன், அறந்தாங்கி வீரமாகாளியம்மன், காரைக்குடி கொப்புடையநாயகி அம்மன், பிள்ளைவயல் காளியம்மன் இன்னும் பல பெண் தெய்வங்களுக்கு பூச்சொரிதல் அல்லது பூச்சொரியல் விழா மாசி, பங்குனி, சித்திரை, வைகாசி மாதங்களில் வெகு விமரிசையாக நடைபெறுகிறது.  

## திருவிழா நிகழ்ச்சிகள்
வீடுகளில் காப்புக்கட்டப்படுகிறது. பெண்கள் வீதிகளை அடைத்துக் கோலமிடுகிறார்கள். உற்றார் உறவினர்கள் எல்லாம் திருவிழாவினைக் காண ஊர் விட்டு ஊர் செல்கிறார்கள். பூச்சொரிதல் விழாக்காலங்களில் ஆயிரக்கணக்கான பக்தர்கள் கோவிலில் கூடுவர். நிறைய மணமுள்ள மலர்களைக் கொணர்ந்து மூலவரான பெண் தெய்வங்கள் மேல் சொரிந்து வணங்குவர்.  

விரதமிருந்து வழிபடுதல், சக்திக்கரகம் அழைத்தல், முளைப்பாரி ஊர்வலம், பால்குட ஊர்வலம், தீச்சட்டி ஏந்துதல், தீ மிதித்தல், அலகு குத்துதல் போன்ற நேர்த்திக்கடன்களும் இங்கு நிறைவேற்றப்படுகின்றன. கோவில்களில் தேரோட்டம், பூம்பல்லாக்கு, தெப்பம் போன்ற நிகழ்வுகளும் நடைபெறுகின்றன. தண்ணீர்ப்பந்தல்கள் மற்றும் அன்னதானம் எல்லாம் உண்டு.
# எக்காளப் புழுக்கள்



**எக்காளப் புழுக்கள்** அல்லது **பனிக்கூழ் கூம்புப் புழுக்கள்** (*Pectinariidae*) என்பவை கடலில் வாழும் கால்குறடுகளில் மிகப்பல முட்கூறுகளைக் கொண்ட (polychaete) என்ற புழுக் குடும்பத்தைச் சார்ந்தவையாகும். இவை இவற்றின் மீது மணல் குழாய்களைத் தோராயமாக 5 செமீ நீளத்திற்கு வளர்த்துக் கொள்கின்றன.  

## இனம்
- ஆம்ஃபிக்டீன் (Amphictene) <small>சாவிக்னி, 1818</small> - பெக்டினாரியாவுடன் சேர்த்துக் கொள்ளப்படும்
- சிஸ்டெனிடெஸ் (Cistenides) <small>மால்ம்க்ரென், 1866</small> - பெக்டினாரியாவுடன் சேர்த்துக் கொள்ளப்படும்
- பெக்டினாரியா (Pectinaria)
- பெட்டா (Petta) <small>மால்ம்க்ரென், 1866</small>
# பழனியப்பா நினைவு மேல்நிலைப் பள்ளி



**பழனியப்பா நினைவு மேல்நிலைப் பள்ளி** என்பது தேனி மாவட்டம், பழனிசெட்டிபட்டி எனும் ஊரில் அமைந்துள்ள ஒரு தமிழ்நாடு அரசு உதவி பெறும் பள்ளி. இப்பள்ளி தேனி முதன்மைக் கல்வி மாவட்டத்தில், தேனி கல்வி மாவட்டத்தின் கீழுள்ள பள்ளிகளுள் ஒன்றாகும். பழனிசெட்டிபட்டியிலுள்ள பழனியப்பா பாசன பரிபாலன சபை எனும் நிர்வாகத்தின் கீழ் இயங்கிக் கொண்டிருக்கும் இப்பள்ளி 1963 ஆம் ஆண்டில் உயர்நிலைப்பள்ளியாகத் தரம் உயர்த்தப் பெற்றது. பின்னர் 1988 ஆம் ஆண்டில் மேல்நிலைப்பள்ளியாகத் தரம் உயர்த்தப் பெற்றது. இப்பள்ளியின் தலைமை ஆசிரியராகத் தற்போது ரா. லதா என்பவர் இருந்து வருகிறார்.  

## பள்ளியில் படித்தவர்கள்

இப்பள்ளியில் படித்தவர்களில் சிலர்  

- வையாபுரி (நடிகர்)
- தேனி மு. சுப்பிரமணி (எழுத்தாளர்)
# அறிவியல் வளர்ச்சிப் பிணையம்



**அறிவியல் வளர்ச்சிப் பிணையம்** அல்லது *சயன்சு அண்டு டெவலப்மெண்ட்டு நெர்வொர்க்கு* , (**SciDev.Net**, the Science and Development Network) என்பது ஓர் இலாபநோக்கற்ற அரசுசாரா நிறுவனம். இதன் குறிக்கோள் அறிவியல் தொழினுட்பம் சார்ந்த நம்பகத்தன்மை உடைய கருத்துகளை வளரும் நாடுகளில் அங்குள்ள ஆய்வாளர்கள், ஊடகவியாளர், கொள்கை உருவாக்குநர், பொதுமக்கள் குமுகத்தினர் ஆகியோருக்கு வழங்குவதாகும்.  

இந்நிறுவனம் 2001 இல் நிறுவப்பட்டது. இதற்கான காரணம் வளர்ந்த செல்வம் மிகுந்த நாடுகளுக்கும், வளர முற்படும் ஏழை நாடுகளுக்கும் இடையே பெருத்த அறிவியல் சார்ந்த அறிவு இடைவெளி இருந்தது. வளரும் நாடுகள் இந்த அறிவியல் செய்திகளால் அதிகம் பயன்பெறத் தேவை உடையவர்கள், ஆனால் அறிவுச்செய்திகளை அறிவதில் பெரும் இடைவெளி இருந்தது." இந்நிறுவனம் (சயிடெவ்.நெட், SciDev.Net) இக்குறைபாட்டை நீக்க இலவசமாக அணுக வாய்ப்புகள் நல்குகின்றது, பட்டறைகள் நடத்துகின்றது.  

::சீனா  
::இலத்தின அமெரிக்கா, கரிபியன்  
::நடுகிழக்கு, வடக்கு ஆப்பிரிக்கா  
::இந்தியத் துணைக்கண்டம்  
::தென்கிழக்கு ஆசியா  
::சகாராவுக்குத் தெற்கான ஆப்பிரிக்கா  

## ஆதரவாளர், கொடை நல்குவோர், பங்குபற்றுநர்

அறிவியல் வளர்ச்சிப் பிணையத்துக்கு பணம் தந்து உதவுபவர்களில் (கொடை நல்குவோரில்) கீழ்க்காண்பவர்கள் உண்டு:  

- ஐக்கிய இராச்சிய அனைத்துலக வளர்ச்சித் துறை (DFID)
- சுவீடிய அனைத்துலக வளர்ச்சி நிறுவனம் (SIDA)
- வெளியுறவுக்கான இடச்சு அமைச்சகம் (DGIS)
- வளர்ச்சிக்கும் ஆய்வுக்குமான பன்னாட்டு நடுவம் (IDRC)

**பங்காளர்கள்**  
அறிவியல் வளர்ச்சிப் பிணையம் (SciDev.Net) பற்பல உலகளாவிய,நிலப்பிரிவுசார்ந்த, நாடளாவிய நிறுவனங்களுடன் ஒத்த குறிக்கோளுடன் கூட்டுழைக்கின்றது. அவற்றுள் சில:  

- Nature
- Science
- Guardian Environment Network
- Reuters AlertNet

அறிவியல் வளர்ச்சிப் பிணையம் (சயிடெவ்.நெட், SciDev.Net) இத்தாலியில், திரீசிட்டியில் (Treiste) இருந்து இயங்கும் வளரும் நாடுகளுக்கான வளர்ச்சிக்கான அறிவியல் உயர்கல்விமன்றம் (TWAS, the Academy of Sciences for the Developing World) என்பதோடும் தொடர்புடையது.  

## மேற்கோள்களும் அடிக்குறிப்புகளும்

## வெளியிணைப்புகள்
- SciDev.Net official website
- SciDev.Net on Facebook
- SciDev.Net's Twitter feed
# குடிமைப்பட்ட கால இந்தியா


**குடிமைப்பட்ட கால இந்தியா** அல்லது **காலனிய இந்தியா** (*Colonial India*) என்று வணிகம் மற்றும் ஆளுமை மூலமாக ஐரோப்பிய குடியேற்றவாத ஆதிக்கத்தில் இருந்த இந்திய துணைக்கண்டத்தின் பகுதிகள் குறிப்பிடப்படுகின்றன. இந்தியாவில் காலடி வைத்த முதல் ஐரோப்பிய அதிகாரமாக 327–326 ஆண்டுகளில் படையெடுத்த அலெக்சாந்தரின் இராணுவத்தைக் கூறலாம். வடமேற்கில் அலெக்சாந்தர் நிறுவிய சிற்றரரசுகள் அவர் வெளியேறிய சிறிது காலத்திலேயே நசித்தன. தென்னிந்திய சேர, சோழ, பாண்டிய இராச்சியங்களுடன் ரோமானியர்கள் கடல்வழியே வணிகத் தொடர்பு கொண்டிருந்தபோதும் தங்கள் குடியேற்றங்களை இங்கு அமைக்கும் அல்லது நிலப்பகுதியை கைப்பற்றும் வேட்கையின்றி இருந்தனர். இந்தியாவிற்கும் ஐரோப்பாவிற்கும் இருந்த நறுமணப்பொருள் வணிகம் உலக பொருளாதாரத்தின் அச்சாக அமைந்திருந்தது; இந்த வணிகமே ஐரோப்பியர்களின் கடல்வழித் தேடல்களுக்கு உந்துசக்தியாக இருந்தது.  

பதினைந்தாம் நூற்றாண்டின் இறுதியில் போர்த்துக்கல்லைச் சேர்ந்த வாஸ்கோ ட காமா முதல் ஐரோப்பியராக ஆப்பிரிக்காவைச் சுற்றிக்கொண்டு இந்தியாவின் மேற்கு கடற்கரையில் கோழிக்கோட்டை அடைந்தார்.அவர் அந்த நகரத்தில் வணிகம் புரிய சாமூத்திரி ராசாவிடம் உரிமை பெற்றார். வணிகப் போட்டியால் மற்ற ஐரோப்பிய நாடுகளும் ஒன்றன்பின் ஒன்றாக இந்தியாவில் வெவ்வேறு இடங்களில் வந்திறங்கி தமது வணிக நிறுவனங்களை நிறுவின. டச்சு,இங்கிலாந்து, பிரான்சு, டேனிசு நாட்டினர் பதினேழாம் நூற்றாண்டின் துவக்கத்தில் தங்கள் வணிக மையங்களை நிறுவியிருந்தன.பதினெட்டாம் நூற்றாண்டில் முகலாயப் பேரரசு பிரிவுகளால் உடைந்ததாலும் மராத்தா பேரரசு மூன்றாம் பானிபட் போருக்குப் பின்னர் வலு இழந்தமையாலும் இந்தியாவில் ஓர் நிலைகுலைந்த சூழல் ஏற்பட்டிருந்தது. இந்தக் காலகட்டத்தில் வலுவற்ற இந்திய குறுமன்னர்களும் அவர்களுக்கிடையே நிலவிய பிணக்குகளும் ஐரோப்பியர்களுக்கு "நட்பு பாராட்டி" சலுகைகளைப் பெறவும் நில உரிமைகள் கைப்பற்றவும் எளிதாக அமைந்தது.  

பதினெட்டாம் நூற்றாண்டின் இறுதிகளில் பிரித்தானியர்களும் பிரான்சியர்களும் தங்கள் ஆதிக்கத்தை நிலைநிறுத்த தங்கள் "நட்பான" மன்னர்கள் மூலமும் நேரடியாகவும் சண்டைகளில் ஈடுபட்டனர்.1799இல் திப்பு சுல்தானின் தோல்வி பிரெஞ்சு ஆதிக்கத்திற்கு தடையாக அமைந்தது. இதனைத் தொடர்ந்து பத்தொன்பதாம் நூற்றாண்டில் பிரித்தானியர்கள் தங்கள் ஆதிக்கத்தை தீபகற்பத்தின் பெரும்பாலான பகுதிகளுக்கு விரிவுபடுத்தினார்கள். பத்தொன்பதாம் நூற்றாண்டின் நடுவிலேயே பிரித்தானியர்கள் முழுமையான இந்தியாவிலும் நேரடியாகவோ மறைமுகமாகவோ ஆதிக்கம் செலுத்தி வந்தனர்.பிரித்தானிய இந்தியா பிரித்தானிய இராச்சியத்தின் மிகக்கூடுதலான மக்கள்தொகை மற்றும் மதிப்பு மிக்க மாநிலப்பகுதிகளைக் கொண்டிருந்த காரணத்தால் *பிரித்தானிய மணிமகுடத்தில் ஓர் வைரம்* என்று அழைக்கப்பட்டது.  

## இதனையும் காண்க
- இந்தியாவில் கம்பெனி ஆட்சி
- பிரித்தானிய இந்தியா
- இந்தியத் தலைமை ஆளுநரின் நிர்வாகக் குழு
- மன்னர் அரசு (பிரித்தானிய இந்தியா)
- இந்திய மன்னராட்சி அரசுகளின் பட்டியல்
# காய்மறை விளையாட்டு



காய்மறை விளையாட்டு சங்ககால மகளிர் விளையாட்டுகளில் ஒன்று.  

அண்மைக்கால விளையாட்டுகளில் கிச்சுக்கிச்சுத் தம்பலம் விளையாட்டைப் போன்றது இது.  

ஆயத்தாரோடு விளையாடிய பெண் ஒருத்தி புன்னைமரக் காயை மணலில் மறைத்து விளையாடியிருக்கிறாள். விளையாடியப்பின்னர் அந்தக் காயை மண்ணுக்குள்ளேயே விட்டுவிட்டு விளையாட்டு ஆயம் சென்றுவிட்டது. மழை பொழிந்ததும் அது முளைத்து வளர்ந்ததாம். அதனைப் பார்த்த வளர்ப்பு அன்னை காயை எடுக்க மறந்து விட்டுவிட்ட தன் மகளுக்கு அந்த புன்னைமுளைக் கன்று 'தங்கை' உறவு என்று கூறிவைத்தாள். தலைவி அதனை நம்பி அன்றுமுதல் அந்தப் புன்னைமுளைக் கன்றை தான் உண்ணும் பாலை ஊற்றி வளர்த்துவந்தாளாம். அவள் பருவம் எய்திய காலத்தில் அவளது காதலன் அவளைத் தழுவ வந்தபோது அந்த புன்னைமரத்தைக் காட்டி "தங்கை பார்க்கிறாள். தழுவாதே" என்றாளாம்.  

இந்தச் செய்தியைக் கூறும் பாடலிலிருந்து அவர்கள் அக்காலத்தில் விளையாடிய விளையாட்டை உணர்ந்துகொள்ள முடிகிறது.  

## அடிக்குறிப்பு
# காய்கறிகளின் பட்டியல்



## அ
- அவரைக்காய்

## ஈ
- ஈரப்பலாக்காய்

## க

- கத்தரி
- காராமணி
- காளான்
- களாக்காய்
- கேரட்
- கொத்தவரை
- கொத்தவரைக்காய் - cluster beans
- கெக்கரிக்காய்
- கோவக்காய்

## ச
- சாம்பல் பூசணி
- சாத்தாவாரி (Asparagus)
- சிறகவரை
- சுரைக்காய் - bottle gourd
- சுண்டைக்காய்
- சுண்டங்கத்தரிக்காய்
- செங்கிழங்கு - beet root

## ந
- நீத்துப் பூசணி
- நெல்லிக்காய்

## பெ
- பறங்கிக்காய்
- பயத்தங்காய்
- பாகற்காய் (பாவற்காய்) - bitter gourd
- பிசிக்கங்காய்
- பீர்க்கங்காய்
- புடலங்காய்
- பூசணி

## ம
- மாங்காய்__ Mango
- முருங்கை__ Drumstick
- முள்ளங்கி - turnip, radish ??

## வ
- வட்டுக் கத்தரிக்காய்
- வழுதுணங்காய்
- வாழை (வாழைக்காய்)
- வாழைக்காய் - green plantain
- வாழைத்தண்டு
- வெள்ளரிக்காய் - cucumber
- வெண்டி (வெண்டை)

## பிற
- ப்ரோக்கோளி
- Bamboo Shoots
- beansprout

__NOTOC__  

spring onion  
celary  
leaks  
brocolli
# காவல்துறை மோதல் கொலைகள்

**காவல்துறை மோதல்** (ஆங்கிலம்:Police encounter) என்பது தெற்காசியாவில் குறிப்பாக இந்தியாவில் சட்டத்திற்கு புறம்பான கொலைகளுக்கு ஒரு தகுதிச் சொல்வழக்காக பயன்பாட்டில் உள்ளது.  

**போலி மோதல்** (Fake Encounter) என்பது காவல்துறை அல்லது ஆயுதம் தாங்கிய படைகளால் ஒரு வழக்கில் தொடர்புடையதாக கருதப்படும் சந்தேக நபர்கள் காவல்துறை காவலில் இருக்கும்போது அல்லது அவர்கள் ஆயுதமற்ற நிலையில் இருக்கும்போது அல்லது அதிகாரிகளிடம் சரணடைந்த நிலையில் கொல்லப்படுகின்றனர். கொல்லப்பட்டதற்கான காரணமாக கொல்லப்பட்டவர்கள் துப்பாக்கி மற்றும் பிற ஆயுதங்கள் கொண்டு அதிகாரிகளை தாக்க முனைந்ததாகவோ, தாக்கியதாகவோ, அதனால் தற்காப்புக்காக சுட்டுக்கொன்றாக கூறுகின்றனர். படுகொலை செய்யப்பட்ட நபரின் அருகில் ஆயுதங்களை கிடத்தி அல்லது சடலத்தின் அருகில் துப்பாக்கி போன்றவற்றை வைத்து தங்களது தரப்பு வாதத்தை முன்வைக்கின்றனர். சில நேரங்களில் காவல்துறை கைதுசெய்த நபர் தப்பிக்க முயற்சித்ததாகவும் அதனால் சுட நேர்ந்ததாகவும் கூறப்படுகிறது. இதுபோன்ற கொலைகளை சட்டமும் நீதிமன்றங்களும் ஏற்றுக்கொள்வதில்லை.  

1990ம் 2000க்கும் இடைப்பட்ட காலத்தில் மும்பை காவல்துறை நிழல்உலக தாதாக்களை ஒழிப்பதற்காக மோதல்படுகொலைகளை நிகழ்த்தியது. இப்படுகொலைகளை நடத்தும் காவல்துறை அதிகாரிகள் 'மோதல் சிறப்பதிகாரிகள்' என்று அழைக்கப்படுவதுண்டு. இப்படுகொலைகள் வேகமான நீதியை பெற்றுத்தருவதாக ஒரு சிலர் ஆதரித்தாலும், மனித உரிமைகள் மீறப்படுவதாக மனித உரிமை அமைப்புகள் கண்டனம் தெரிவிக்கின்றன.  

## தமிழகம்
தமிழகத்தில் காவல்துறை மோதல்கள் நிகழ்ந்துள்ளன. வங்கிக்கொள்ளையர்களாக சந்தேகிக்கப்பட்டு பீகார், மற்றும் ஒடிசா மாநிலத்தைச் சேர்ந்த ஐந்து இளைஞர்கள் காவல்துறை மோதலில் கொல்லப்பட்டுள்ளனர். இவ்வழக்கில் சிபிஐ விசாரணை கோரி உயர்நீதிமன்றத்தில் புகழேந்தி என்பவர் மனு செய்தார். இது தொடர்பாக தமிழக காவல்துறை டிஜிபி, சென்னை மாவட்ட ஆட்சியர், மாவட்ட போலீஸ் கண்காணிப்பாளர் ஆகியோர் விளக்கம் அளிக்க தேசிய மனித உரிமைகள் ஆணையம் தாக்கீது அனுப்பியது.  
### கவனம் பெற்ற மோதல் கொலைகள்
- 2024 ஜூலையில் கி. ஆம்ஸ்ட்ராங் கொலை வழக்கில் சரணடைந்த திருவேங்கடம் என்ற நபர் காவல்துறை விசாரணையின் போது தப்பியோட முயன்றதாகச் சுட்டுக் கொல்லப்பட்டார்.
- 2024 செப்டம்பரில் சென்னை வியாசர்பாடியில், காக்கா தோப்பு பாலாஜியைக் காவல்துறையினர் மோதல் கொலை செய்தனர்.
# சத்யேந்திர பிரசன்னோ சின்ஹா


**எஸ். பி. சின்ஹா** எனப்படும் **சத்யேந்திர பிரசன்னோ சின்ஹா** (*Satyendra Prasanno Sinha, 1st Baron Sinha 1863-1928* ) பிரித்தானிய இந்தியாவின் 'ஆளுநர் செயற்குழு'வின் சட்ட உறுப்பினரான முதல் இந்தியர் என்ற பெருமை பெற்றவர். வங்காள அரசின் சட்ட ஆலோசகராகப் பணியாற்றியவர். இங்கிலாந்து அரசால் 'நைட்' பட்டம் பெற்ற இந்தியர். பிரித்தானிய அரசியலறிஞர்களுக்கே ஆலோசனை சொல்லக்கூடிய இந்தியர் என்ற பெருமை பெற்றவர்.  

## இளமை
1864-ஆம் ஆண்டு வங்காளத்திலுள்ள ரெய்ப்பூர் கிராமத்தில் நிலக்கிழாராக இருந்த சீதாகண்ட சின்ஹா என்பவருக்கு இளைய மகனாகப் பிறந்தார். இளமையிலேயே செல்வக் குடும்பத்தில் பிறந்தவர் வங்காளத்தில் பிரசிடென்சி கல்லூரியில் தனது கல்லூரிப் படிப்பை முடித்தார். சட்ட உயர்கல்வி பயில 1881-ல் இங்கிலாந்து சென்று 'பாரிஸ்டர்' பட்டம் பெற்ற சின்ஹா, அங்கேயே 1886 முதல் வழக்குரைஞர் தொழிலைத் தொடங்கினார். பின்னர் கொல்கத்தா வந்த சின்ஹா தனது வழக்குரைஞர் தொழிலைத் தொடர்ந்தார்.  

1880 -ல் மகதத்தைச் சேர்ந்த கோவிந்த மோகினி மித்தர் என்பவரைத் திருமணம் செய்து கொண்டார். இருவரும் சதாரன் பிரம்ம சமாஜத்தில் (Sadharan Brahmo Samaj) இணைந்து தொண்டாற்றினர்.  

## பணிகள்
மிகத்திறமை வாய்ந்த சின்ஹா 1903-ல் வங்காள அரசின் சட்ட ஆலோசகராக (Standing Counsel) நியமிக்கப்பட்டார். ஐந்தாண்டுகளில் தலைமை வழக்குரைஞராக உயர்ந்தார். 1909-ல் கவர்னர் ஜெனரல் செயற்குழுவின் சட்ட உறுப்பினராக நியமிக்க்கப்பட்டார். இந்தியப் பத்திரிக்கைச் சட்டத்தின் மீதான கருத்து வேறுபாடு காரணமாக 1910-ல் அப்பதவியிலிருந்து விலகினார். ஆனால் அரசு இவரை சமாதானப்படுத்திப் பதவியில் நீடிக்கச் செய்தது. 1896 முதல் 1919 வரை இந்திய தேசிய காங்கிரசின் உறுப்பினராகவும் இருந்தார்.  

## சிறப்பு
1914-ல் இவருக்கு இங்கிலாந்து அரசால் நைட்(Knight) பட்டம் தரப்பட்டது. 1917-ல் முதல் பிரித்தானிய அமைச்சரவையின் ஆலோசனைக் கூடத்தில் கலந்து கொண்டார். முதல் உலகப்போருக்குப் பின்னர் பாரிசில் கூட்டப்பட்ட ஐரோப்பிய அமைதி மாநாட்டில் இந்தியாவின் சார்பாக சின்ஹா கலந்து கொன்டார். அதே ஆண்டில் இந்தியாவிற்கான நாடாளுமன்ற துணைச் செயலாளராக நியமணம் பெற்றர். இப்பதவி வகித்த முதல் இந்தியர் இவரே. 1920-ல் பீகார் மற்றும் ஒரிசா முதல் ஆளுநராகவும் நியமிக்கப்பட்டர். தொடர்ந்து 1925-ல் பிரித்தானிய இந்தியப் பேரரசின் தனி ஆலோசனைக் குழுவின் உறுப்பினராக அவர் நியமிக்கப்பட்டார்.  

சிராசுத்தீன், 'இந்திய அரசியலமைப்பு வரலாறு', வெற்றிபதிப்பகம்.  
- http://en.wikipedia.org/wiki/Satyendra_Prasanno_Sinha,_1st_Baron_Sinha
- http://www.movinghere.org.uk/galleries/roots/asian/pullingittogether/casestudy.htm
# ஆரைத்துண்டு மாதிரி


**ஆரைத்துண்டு மாதிரி** (sector model) என்பது ஒரு நகர நிலப்பயன்பாட்டு மாதிரி ஆகும். இது பொருளியலாளரான ஓமெர் ஓயிட் (Homer Hoyt) என்பவரால் 1939 ஆம் ஆண்டில் முன்வைக்கப்பட்டது. இதனால் இம்மாதிரியை **ஓயிட் மாதிரி** என்றும் அழைப்பதுண்டு. இது நகர வளர்ச்சிக்கான ஒருமைய வலய மாதிரியின் ஒரு வேறுபட்ட வடிவம் எனலாம். இது வெளிநோக்கிய நகர வளர்ச்சிக்கு இடமளிப்பது, இதனைப் பயன்படுத்துவதில் உள்ள பயன்களுள் ஒன்று. இது ஒரு எளிமையான மாதிரி என்பதால் சிக்கலான நகர நிலப் பயன்பாட்டுத் தோற்றப்பாடுகளோடு நோக்கும்போது இந்த மாதிரியின் ஏற்புடைமை ஒரு வரையறைக்கு உட்பட்டதாகவே உள்ளது.  

## விளக்கம்
மைய வணிகப் பகுதியொன்று இருப்பதை ஏற்றுக்கொண்ட ஓயிட், பல்வேறு வலயங்கள், தொடர்வண்டிப் பாதைகள், நெடுஞ்சாலைகள், இது போன்ற பிற போக்குவரத்து வழிகள் போன்றவற்றைப் பின்பற்றி வெளிப்புறமாக வளர்ச்சியடைகின்றன என முன்மொழிந்தார். சிக்காகோ நகரத்தை எடுத்துக்காட்டாகக் கொண்டால், உயர் வகுப்பினரின் குடியிருப்புக்கள் மைய வணிகப் பகுதிக்கு வடக்கே, மேற்படி செயற்பாட்டுக்குப் பொருத்தமான மிச்சிகன் ஏரியின் கரையோரமாக வளர்ச்சியடைவதும், தொழிற்சாலைகள் தொடர்வண்டிப் பாதையை அண்டித் தெற்கு நோக்கி ஆரைத்துண்டு வடிவில் வளர்வதும் மேற்கூறியவாறான வளர்ச்சிகள் ஆகும்.  

இந்த மாதிரியை உருவாக்கும்போது, குறைந்த வருவாயினரின் வீடுகள் தொடர்வண்டிப் பாதைகளுக்கு அண்மையில் அமைவதையும், வணிக நிறுவனங்கள் வணிகப் பாதைகளுக்கு அருகாக வளர்ந்து செல்வதையும் கவனித்தார். தொடர்வண்டிப் பாதைகள், துறைமுகங்கள், டிராம் வண்டி வழிகள் போன்ற போக்குவரத்துப் பாதைகள் கூடிய அணுகு தன்மையை அடையாளம் கண்டுகொண்ட ஓயிட், நகரங்கள், மைய வணிகப் பகுதியில் இருந்து தொடங்கி, ஆப்புருவக் கோலங்கள் வடிவில் முதன்மையான போக்குவரத்துப் பாதைகளை அண்டி வளர்ச்சி அடைகின்றன என்னும் கோட்பாட்டை உருவாக்கினார்.  

## பொருத்தப்பாடு
இந்த மாதிரி, ஏராளமான பிரித்தானிய நகரங்களுக்குப் பொருந்துகிறது. எடுத்துக் காட்டாக, டைன் நதியை அண்டி அமைந்த நியூகாசில் நகரம், இம் மாதிரியுடன் நியாயமான அளவு சரியாகப் பொருந்தி வருகிறது. இத்தகைய நகரங்கள், போக்குவரத்து வசதிகளே மட்டுப்படுத்தும் காரணிகளாக அமைந்த ஒரு காலகட்டத்தைச் சேர்ந்தவையாக இருப்பதே இப்பொருத்தப்பாட்டுக்குக் காரணமாக இருக்கலாம். பழைய நகரங்கள் கூடிய அளவு ஓயிட் மாதிரிக்கும், அண்மைக்காலத்தில் உருவான நகரங்கள் பர்கெசுவின் மாதிரிக்கும் பொருத்தமாக அமைவதை ஒரு பொது விதியாகக் கொள்ளலாம்.
# போர்த்துகேய இந்தியா



**இந்தியாவின் போர்த்துகேய அரச சார்பாண்மை** (*Portuguese Viceroyalty of India*, போர்த்துகேயம்: Vice-Reino da Índia Portuguesa) என்றும் பின்னர் **போர்த்துக்கேய இந்தியா** (போர்த்துகேயம்: Estado Português da Índia) என்றும் இந்தியாவில் இருந்த போர்த்துக்கல்லின் குடியேற்றப் பகுதிகள் அனைத்தும் அறியப்பட்டன.  

போர்த்துகேய மாலுமி வாஸ்கோ ட காமா இந்தியாவிற்கு கடல்வழி கண்டறிந்து ஆறு ஆண்டுகளுக்குள்ளாகவே போர்த்துகேய அரசு 1505இல் கொச்சியில் தனது முதல் அரச சார்பாண்மையராக (வைசுராய்) *பிரான்சிசுகோ டெ அல்மீடியா*வை நியமித்தது. 1752ஆம் ஆண்டு வரை "போர்த்துகேய இந்திய அரசில் " இந்தியப் பெருங்கடலில் இருந்த அனைத்து போர்த்துக்கேய குடியேற்றங்களும் அடங்கி இருந்தது; இது தெற்கு ஆப்பிரிக்காவிலிருந்து தெற்கு ஆசியா வரை பரவியிருந்தது. இதன் தலைமைப் பொறுப்பில் அரச சார்பாண்மையரோ ஆளுனரோ இருந்தனர். 1510 முதல் கோவா இதன் தலைநகராயிற்று. 1752இல் மொசாம்பிக் தனி அரசாகப் பிரிந்தது. 1844இல் போர்த்துகேய இந்திய அரசு மக்காவு, திமோர் மற்றும் இந்தோனேசிய சோலார் ஆகியவற்றின் ஆட்சியை நிறுத்திக்கொண்டது. மலபாருடன் தன்னாட்சியை குறுக்கிக் கொண்டது.  

1947ஆம் ஆண்டு பிரித்தானிய இந்தியாவின் விடுதலையின்போது இந்தியாவின் மேற்கு கடலோரத்தில் கோவா, தமன், தியூ மற்றும் உட்புறத்தில் அமைந்த தாத்ரா, அவேலி ஆகிய பிறநாடுசூழ் பகுதிகளைக் கொண்டிருந்தது. பொதுப்பயன்பாட்டில் போர்த்துக்கேய பகுதிகளை அனைத்தும் உள்ளடக்கி கோவா என்றும் அறியப்படுகிறது. 1954ஆம் ஆண்டில் தாத்ரா மற்றும் நகர் அவேலிப் பகுதிகளை 1954ஆம் ஆண்டு இழந்தது. 1961ஆம் ஆண்டில் மற்ற மூன்று பகுதிகளும் இந்திய இராணுவ நடவடிக்கையால் கைப்பற்றப்படன. ஆனால் இதனை போர்த்துக்கல் 1975 வரை ஏற்றுக்கொள்ளவில்லை. கார்னேசன் பூ புரட்சி மற்றும் ஏகாதிபத்திய இசுதடோ நோவோ ஆட்சியின் வீழ்ச்சிக்குப் பிறகே இந்த இணைப்பை ஏற்றுக்கொண்டது.
# லட்சுமி ஹோம்ஸ்ட்ராம்


**லட்சுமி ஹோம்ஸ்ட்ராம்** (Lakshmi Holmström 1935 - மே 6, 2016) பிரித்தானியத் தமிழ் எழுத்தாளர். நவீனத் தமிழ்ப் புனை கதைகள், கவிதைகளை ஆங்கிலத்தில் மொழிபெயர்த்துத் தமிழின் சிறப்பை உலகறியச் செய்து வந்தவர். மௌனி, புதுமைப்பித்தன், சுந்தர ராமசாமி, அசோகமித்திரன், ந. முத்துசாமி, அம்பை, பாமா, இமையம் போன்றவர்களின் படைப்புகளை மொழிபெயர்த்தவர். சுந்தர ராமசாமியின் "குழந்தைகள் பெண்கள் ஆண்கள்" என்ற புதினத்தையும் ஆங்கில மொழியாக்கம் செய்துள்ளார்.  

இங்கிலாந்து, கனடா, இந்தியா, இலங்கை ஆகிய நாடுகளில் மொழிபெயர்ப்புப் பட்டறைகளை நடத்தித் தமிழ் ஆக்கங்களை ஆங்கிலத்தில் மொழிபெயர்ப்புச் செய்வதற்குப் புதியவர்களை ஊக்குவிப்பதில் பெரும் பங்காற்றி வந்தவர். தமிழ்க் கவிதைகளைத் தமிழிலும் ஆங்கிலத்திலும் லண்டனிலும் பிற இடங்களிலும் தமிழரல்லாதவர்கள் மத்தியில் வாசித்துக் காட்டியுள்ளார். சிலப்பதிகாரம், மணிமேகலை ஆகிய இரு காவியங்களையும் வசன நடையில் ஆங்கிலத்தில் எழுதி வெளியிட்டிருக்கிறார். நவீன தமிழ் இலக்கியங்கள் பற்றியும் பல கட்டுரைகளை ஆங்கில இதழ்களில் எழுதியுள்ளார்.  

## விருதுகள்
- பாமாவின் கருக்கு, அம்பையின் காட்டில் ஒரு மான் ஆகியவற்றின் ஆங்கில மொழிபெயர்ப்புக்காக ஹட்ச் கிராஸ்வோர்ட் புக் (Hutch Crossword Book) விருதை முறையே 2000, 2006ஆம் ஆண்டுகளில் பெற்றார்.
- தமிழுக்கு இவர் ஆற்றிவரும் வாழ்நாள் பங்களிப்பிற்காக, தமிழ் இலக்கியத் தோட்டம் (கனடா) 2007ஆம் ஆண்டிற்கான இயல் விருதையும் 1,500 டாலர் பரிசையும் வழங்கியது.
# குளோரோபாரம்


நீர்ம நிலையில் உள்ள குளோரோபாரம்]]  
**குளோரோபாரம்** (*chloroform*) அல்லது **முக்குளோரோமீத்தேன்** (*trichloromethane*) என்பது ஒரு நிறமற்ற, இனிய மணம் உள்ள அடர்த்தியான கரிமச் சேர்மம் ஆகும். இதன் வாய்பாடு: CHCl<sub>3</sub>. நான்கு குளோரோமீத்தேன்களில் குளோரோபாரமும் ஒன்றாகும்.. குளோரோபாரம் முதன் முதலாக 1831-ஆம் ஆண்டு தயாரிக்கப்பட்டது. எடின்பர்கு பல்கலைக்கழகத்தைச் சேர்ந்த இசுகாட்லாந்து மருத்துவர் சர் சேம்சு சிம்சன் முதலில் குளோரோபாரமை 1853-ஆம் ஆண்டில் மயக்க மருந்தாக பயன்படுத்தினார்.
# பிராமணம்


**பிராமணங்கள்** வேத மந்திரங்களுக்கான விளக்கவுரையுடன் எழுதப்பட்ட பகுதிகள் ஆகும். வேதங்களில் உள்ள துதிப்பாடல்களுக்குரிய உரைநடை நூல்கள் எனலாம். சமயச் சடங்குகள், வேள்விகள் பற்றிய விளக்கங்களும், பலியிடுவது பற்றியும், அவற்றைச் செய்யும் முறைகளும் உள்ளன. புரோகிதர்களுக்கு சரியான வழியைக் காட்ட இவை பெரிதும் உதவுகின்றன. ஒவ்வொரு வேதத்துடனும் இணைக்கப்பட்டுள்ள இவை இந்து வேத இலக்கியத்தின் ஒரு பகுதியாகக் கருதப்படுகின்றன.  

குறிப்பாக, சரியான முறையில் சடங்குகளைச் செய்வதற்கான விளக்கங்களுக்காகவும், வேதச் சடங்குகளின் குறியீட்டுப் பொருள் விளக்கத்துக்காகவும் பிராமணங்கள் சிறப்புப் பெறுகின்றன. வெவ்வேறு வேதங்களில் காணப்படும் பிராமணங்களில் அமைப்புகளில் ஒத்த தன்மை இல்லை. சில பிராமணங்களின் பகுதிகளாக ஆரண்யகங்கள் அல்லது உபநிடதங்கள் காணப்படுகின்றன.  

ஒவ்வொரு வேதச் சிந்தனைப் பிரிவும் தமக்கெனப் பிராமணங்களைக் கொண்டுள்ளன. பண்டைக்கால இந்தியாவில் ஏராளமான பிராமணங்கள் இருந்தன. இவற்றுட் பல இன்று அழிந்துபோய்விட்டன. தற்காலத்தில் 19 பிராமணங்கள் முழுமையாகக் கிடைக்கின்றன.  

பிராமணங்களும், அவற்றைச் சார்ந்த பிற வேத நூல்களும், பல நூற்றாண்டுகாலம் வாய்வழியாகவே கடத்தப்பட்டு வந்த பின் இறுதியாக எப்போது தொகுக்கப்பட்டன என்பது சர்ச்சைக்குரியதாகவே உள்ளது. இவற்றுள் மிகப் பழையவை பொகாமு 900 எனக் கணித்துள்ளனர். சதபத பிராமணம் போன்ற பிந்திய பிராமணங்கள் பொகாமு 700 காலத்தை அண்டித் தொகுக்கப்பட்டிருக்கலாம். ஜான் கொண்டா என்பாரது கருத்துப்படி வேதங்கள், பிராமணங்கள், ஆரண்யகங்கள், முந்திய உபநிடதங்கள் என்பவற்றின் இறுதித் தொகுப்பு பௌத்தத்துக்கு முந்திய காலத்திலேயே (பொகாமு 600) நிறைவு பெற்றிருக்கக்கூடும்.  

## பிராமணங்களின் பட்டியல்
ஒவ்வொரு பிராமணமும், நான்கு வேதங்களுள் ஏதாவது ஒன்றுடனும், குறித்த வேதத்தின் ஒரு சிந்தனைப் பிரிவுடனும் தொடர்பு கொண்டுள்ளது.  

### ரிக் வேதம்
- சகல பிரிவு
  - ஐத்தரேய பிராமணம்
- பாசுக்கல அல்லது இசுவாகு பிரிவு
  - கௌசிதாக்கி பிராமணம்

### சாம வேதம்
- கௌதம, ராணயானிய பிரிவுகள்
  - தண்டிய மகாபிராமணம்
  - சட்விம்ச பிராமணம்
  - சாமவிதான பிராமணம்
  - அர்சேய பிராமணம்
  - தேவதாத்தியாய பிராமணம்
  - சாண்டோக்கிய பிராமணம்
  - சங்கிதோபனிடத பிராமணம்
  - வம்ச பிராமணம்
- ஜைமினிய பிரிவு
  - ஜைமினிய பிராமணம்
  - ஜைமினிய அர்சேய பிராமணம்
  - ஜைமினிய உபநிடத பிராமணம்

### யசுர் வேதம்
#### கிருட்ண யசுர் வேதம்
- கிருட்ண யசுர் வேதத்தில் பிராமணப் பாணியில் அமைந்த நூல்கள் பின்வரும் சங்கிதைகளுக்குள் சேர்க்கப்பட்டுள்ளன. இவை பிற பிராமணங்களை விடக் காலத்தால் முந்தியவை.
  - மைத்திரயானி சங்கிதை
  - கதா சங்கிதை
  - கபிஸ்தலகதா சங்கிதை
  - தைத்திரீய சங்கிதை
#### சுக்கில யசுர் வேதம்
- மாத்தியந்தின பிரிவு
  - சதபத பிராமணம் - மாத்தியந்தின வடிவம்
- கண்வ பிரிவு
  - சதபத பிராமணம் - கண்வ வடிவம்

### அதர்வ வேதம்
- சௌனக, பைப்பாலன பிரிவுகள்
  - கோப்பத பிராமணம்

## இதனையும் காண்க
- சதபத பிராமணம்
- ஆரண்யகம்
- சம்ஹிதைகள்
# ஈரோ ஓண்டா கரிசுமா சீ. எம். ஆர்.



**ஈரோ ஓண்டா கரிசுமா சீ. எம். ஆர்.** (ஆங்கிலம்: *ஹீரோ ஹோண்டா கரிஸ்மா ஜீ. எம். ஆர்.*) என்பது ஹீரோ மோட்டோ கார்ப்பால் உற்பத்தி செய்யப்பட்ட விசையுந்து ஆகும். கரிஸ்மா ஆர். விசையுந்திற்கும் கரிஸ்மா ஜீ. எம். ஆர். விசையுந்துக்கும் அவற்றின் இயந்திரங்களில் வித்தியாசம் இல்லை. சீர்வடிவம், முகப்பு விளக்கு, விரைவுமானி, பின் பக்க வட்டில் முட்டு என்பனவற்றிலேயே வித்தியாசங்கள் உள்ளன.
# கோழிக் கறி



**கோழி** உலகின் கோழியினங்களில் மிகவும் பரவலான ஓர் வகையாகும். **கோழிக் கறியாக** பல நாடுகளிலும் பண்பாடுகளிலும் பல்வேறு வகைகளில் உணவாக சமைக்கப்படும் ஒன்றாகும்.  

## வரலாறு
தற்கால கோழி பல்லாண்டுகளுக்கு முன்னர் இந்தியத் துணைக்கண்டத்தின் வடபகுதிகளில் இருந்த சிவப்பு காட்டுக்கோழி மற்றும் சாம்பல் காட்டுக்கோழிகளிலிருந்து வந்தவை ஆகும்.  

கி.மு 600களில் பாபிலோனின் ஓவியங்களிலேயே கோழிக்கறி சித்தரிக்கப்பட்டுள்ளது. சங்க இலக்கியங்களில் வீட்டில் கோழி வளர்க்கும் குறிப்புகள் உள்ளன. கோழியும் வெங்காயமும் பாலில் வேகவைக்கப்பட்டு சர்க்கரை,நறுமணப்பொருட்களுடன் ஐரோப்பாவில் "வெள்ளை உணவு" (Blancmange) என பரிமாறப்பட்டது.  

இரண்டாம் உலகப் போரின்போது ஐக்கிய அமெரிக்காவில் மாட்டிறைச்சியும் பன்றி இறைச்சியும் அரிதான காரணத்தால் கோழிக்கறி நுகர்வு கூடியது. ஐரோப்பாவிலும் 1996இல் பித்தப்பசு நோய் பயத்தால் மாட்டிறைச்சியை விட கூடுதலாக கோழிக்கறி நுகரப்பட்டது.  

## வளர்ப்பு

தற்கால கோழி வகைகள் இறைச்சிக்காகவே வளர்க்கப்படுகின்றன. ஒரு கோழிக்கு கொடுக்கப்படும் உணவிற்கும் அது கொடுக்கும் இறைச்சிக்கும் உள்ள தொடர்பு முக்கியமாகிறது. ஐக்கிய அமெரிக்காவில் மிகப் பரவலான வகைகளாக கார்னிஷ் மற்றும் வெள்ளை ராக் வகைகள் உள்ளன.  

உணவிற்காக வளர்க்கப்படும் கோழிகள் *கறிக்கோழிகள்* என அழைக்கப்படுகின்றன. பெரும்பாலும் இவை இளவயதிலேயே கொல்லப்படுகின்றன. கோழி வறுவலுக்கு எட்டு வாரங்களிலிருந்து 12 வாரங்களில் கொல்லப்படுகின்றன. விரைநீக்கப்பட்ட சேவல்கள் கொழுப்புமிக்கதும் கூடுதலாகவும் இறைச்சியைத் தருகின்றன. இவை நடுக்காலங்களில் மிகவும் விரும்பி உண்ணப்பட்டன.  

## உடல்நலக் கேடுகள்
கோழி இறைச்சியில் மற்ற சிவப்பு இறைச்சிகளைவிட, எடையின் சதவீதமாக அளக்கும்போது, இரண்டு முதல் மூன்று மடங்கு கூடுதலாக பல்நிறைவுறா கொழுப்பு கொண்டுள்ளது.  

கோழியின் இறைச்சியில் (விரைநீக்கப்பட்ட சேவல்கள் நீங்கலாக) பொதுவாக கொழுப்புக் குறைவாகும். அதன் தோலில்தான் கொழுப்பு அடர்த்தியாக உள்ளது. குறைந்த கொழுப்பு உண்பவர்கள் கோழித்தோலை அகற்றிட வேண்டும். சமைக்கும் விதமும் கோழிக்கறி எந்தளவிற்கு உடல்நலத்திற்கு ஊறு விளைவிக்கும் என்பதை தீர்மானிக்கிறது. தோல் நீக்கி நீராவியில் வேகவைத்த உணவு உடல்நலத்திற்கு உகந்ததாகவும் மாறுபக்க கொழுப்புள்ள எண்ணெய்களில் வறுத்தெடுத்த கோழிக்கறி ஊறு விளைவிப்பதாகவும் கருதப்படுகிறது.  

அண்மைக்காலங்களில் பறவைக் காய்ச்சல் பரவலுக்கு கோழி உண்பது காரணமாக அமைந்துள்ளது.
# விக்கிப்பீடியா:விக்கித்திட்டம் மருத்துவம்


<big><font color=green>**விக்கித் திட்டம் மருத்துவம் உங்களை வரவேற்கிறது**</font></big>  

## நோக்கம்
இத்திட்டம் மருத்துவம் தொடர்பான கட்டுரைகளை மேம்படுத்துவதையும், புதிய கட்டுரைகளை உருவாக்குவதையும் நோக்கமாகக் கொண்டுள்ளது. கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும். இந்த திட்டத்தில் தங்களை இணைத்துக்கொள்ள இங்குள்ள **'பங்குபற்றும் பயனர்கள்**' பகுதியில் தங்கள் பெயரைச் சேர்க்கவும்.  

முதலில், ஆங்கில விக்கிப்பீடியாவில் உள்ள அனைத்து மருத்துவம் தொடர்பான கட்டுரைகளை இங்கே சேர்க்கலாம். ஆங்கில விக்கிப்பீடியாவில் குறுங்கட்டுரைகளாக உள்ள நிலையில், தங்களால் இயன்ற அளவுக்குத் தேடுபொறி உதவியுடன் தகுந்த ஆதாரங்களுடன் தமிழில் நிறைவான கட்டுரைகளை இயற்றவும். மருத்துவத்தில் மிகவும் முக்கியமானதெனக் கருதும் கட்டுரைகளை இயன்றவரையில் இனம் கண்டு அதற்கு முக்கியத்துவம் கொடுக்கவேண்டும். ஏற்கனவே இருக்கும் கட்டுரைகளைச் செம்மைப்படுத்தி தரம் உயர்த்தி சிறப்புக் கட்டுரைகளாக மாற்றுவதும் இத்திட்டத்தின் நோக்கங்களுள் ஒன்று.  

## துணைத் திட்டங்கள்
- விக்கிப்பீடியா:விக்கித் திட்டம் மருத்துவம்/மொழிபெயர்ப்புச் சிறப்புப் பணிப்பிரிவு

## பேச்சுப் பக்கத்தில் வார்ப்புரு இட வேண்டல்

விக்கித் திட்டம் மருத்துவம் தொடர்பான கட்டுரைகளின் **பேச்சுப்** பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  

## உடன் செய்ய வேண்டியவை
### மேற்கோள் சுட்டுதல்
மருத்துவம்தொடர்பான பெரும்பாலான கட்டுரைகள், ஆங்கில விக்கிப்பீடியாவில் இருந்து மொழிபெயர்க்கப்பட்டவை. பெரும்பாலான கட்டுரைகளில் மேற்கோள் நூல்கள் சுட்டப்பட்டிருப்பினும், மொழிபெயர்ப்பு வேகம் கருதிக் கட்டுரை ஊடான மேற்கோள் சுட்டப்படவில்லை. எனவே கட்டுரைகளின் நம்பகத்தன்மையைச் சரி பார்த்துக்கொள்ள, 'ஆங்கில விக்கிப்பீடியா' கட்டுரையில் உள்ள மேற்கோள்களைச் சரி பார்த்துக்கொள்ளுமாறு வேண்டப்படுகிறது.  

### தரம் பிரித்தல்
கட்டுரைகளைக் குறுங்கட்டுரைகள், தொடக்கநிலைக் கட்டுரைகள், ஓரளவு வளர்ந்த கட்டுரைகள், சிறப்புக் கட்டுரைகள் என்பதுபோலத் தரம்பிரிக்க வேண்டும்.  

## உசாத்துணைகள்
மருத்துவத்தில் உள்ள தகவல்கள் மெய்யானதாக இருக்க வேண்டும், சில தகவல்கள் வெவ்வேறு ஊடகங்களில் மாறுபட்டுக் காணப்படுவதுண்டு, எனவே சரியான தகவலை அனைவராலும் ஏற்றுக்கொள்ளப்படக்கூடிய நம்பத்தகுந்த நூல்கள், சஞ்சிகைகள் போன்றவற்றை மேற்கோள் காட்டி எழுதுதல் மிகவும் அவசியமானது. இவ்வாறு அடிக்கடி பயன்படக்கூடிய மருத்துவ உசாத்துணைகளையும், பிற சான்றுகளையும் இங்கு குறிப்பிடவும். இவற்றை வைத்திருக்கும் பயனர்களின் பெயரையும் பதிந்து வைத்தால் தேவைப்படும்போது கேட்டுக்கொள்ளலாம்.  

;ஆங்கிலம்  

- 
- 
;தமிழ்  

- மருத்துவக் களஞ்சியம் (13 தொகுதிகள்) - தமிழில் வெளிவந்துள்ள விரிவான மருத்துவம் தொடர்பான கலைக்களஞ்சியம் இதுவாகும். இக்கலைக்களஞ்சியத்தின் கலைச்சொல் அடைவு தனிநூலாக வெளிவந்துள்ளது.
- அறிவியல் களஞ்சியம் (19 தொகுதிகள்)
- வாழ்வியற் களஞ்சியம் (15 தொகுதிகள்)
- சித்த மருத்துவம் (தமிழ் வளர்ச்சிக் கழக நூல்கள்) (7 தொகுதிகள்)
- 
- செ. ஆனைமுகன். (2003). மகப்பேறும் மகளிர் மருத்துவமும்
- இதையும் பார்க்க மருத்துவத் தமிழ்
- 20-ஆம் நூற்றாண்டு தமிழ் மருத்துவ நூல்கள் என்னும் இப்பக்கத்தில் பல ஆயிரம் கட்டுரைகள், நூல்கள், அகராதிகள் முதலானவற்றைப் பற்றிய செய்திகள் உள்ளன.

## தொடர்புடைய விக்கித் திட்டங்கள்
- விக்கிப்பீடியா:விக்கித்திட்டம் நலவியல்
- விக்கிப்பீடியா:விக்கித்திட்டம் உயிரியல்

## வழிகாட்டிகள்
- விக்கிப்பீடியா:கட்டுரைகள் இயற்றுதலுக்கான வழிமுறைகள்
# வார்ப்புரு:விக்கித்திட்டம் மருத்துவம்

| மருத்துவம் தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் மருத்துவம்** என்னும் திட்டத்துள் **** எனும் இக்கட்டுரை அடங்குகின்றது. | } |
| --- | --- |
<includeonly></includeonly>  
<noinclude>  

</noinclude>
# மலேசிய மொழி



**பகாசா மலேசியா** **(Bahasa Malaysia)** அல்லது **மலேசிய மொழி (மலாய்)** என்பது மலேசியாவின் அதிகாரப்பூர்வமான தேசிய மொழி ஆகும். மலேசிய மொழி, இந்தோனேசிய மொழியின் சொற்களில் 80 விழுக்காட்டு இணைச் சொற்களாகக் கொண்டது. இந்த மொழியை மலேசியா, சிங்கப்பூர், புருணை, தென் தாய்லாந்து, போன்ற நாடுகளில் உள்ள மக்களில் ஏறக்குறைய இரண்டு கோடி பேர் பயன்படுத்துகின்றனர்.  

## வரலாறு
1957ஆம் ஆண்டு, மலேசிய அரசியலமைப்பின் 152ஆம் பிரிவின்படி, மலாய் மொழி அதிகாரப்பூர்வமான மொழியாகப் பிரகடனம் செய்யப்பட்டது. 1986 லிருந்து 2007 வரை ’பகாசா மலேசியா’ எனும் சொல் வழக்கு ’பகாசா மலாயு’ என்று மாற்றம் செய்யப்பட்டது. இப்போது மறுபடியும் ’பகாசா மலேசியா’ என்று பழைய நிலைக்கு கொண்டு செல்லப்பட்டது. பகாசா மலேசியா மொழியைச் சாதாரண நடைமுறையில் **பகாசா** அல்லது **BM** என்று அழைக்கிறார்கள்.  

### பயன்பாடு

மேற்கு மலேசியாவில் 1968ஆம் ஆண்டும் கிழக்கு மலேசியாவில் 1974ஆம் ஆண்டு மலேசிய மொழி, ஒரே அதிகாரப்பூர்வ மொழியானது. இருப்பினும், வர்த்தகத்துறை, உயர்நீதிமன்றங்களில் ஆங்கில மொழி தொடர்ந்து பயன்படுத்தப்பட்டு வருகிறது. சீன, தமிழ் மொழிகளை மற்ற சமூகத்தவரும் பயன்படுத்தி வருகின்றனர்.  

## மேற்கோள்
# பைட்டு


**பைட்டு** அல்லது **பைட்** அல்லது **பைற்** (*Byte*) என்பது தகவல் தொழில்நுட்பத்தில் 8 பிட்டுகள் கொண்ட ஓர் அலகு ஆகும். கணினியின் ஆரம்பகாலம் முதல் பைட்டு ஒரு தனி எழுத்தை குறி ஏற்ற பயன்பட்டு வருகிறது. இதனால் கணினி கட்டுமான அடிப்படை பதிவகத்தின் அடிப்படை அலகாக இது பயன்பட்டு வருகிறது.  

பைட்டு ஆனது எப்பொதுமே கணினி வன்பொருளின் மீது தங்கி உள்ளது, இதற்கென ஒரு வரையறுக்கப்பட்ட ஓர் அளவு இல்லை. பயன்பாட்டுக்கு இலகுவாக 8 பிட்டுக்களை ஒரு பைட்டு ஆக கொள்வதனால், இரண்டின் அடுக்குகளான 0 இலிருந்து 255 வரை பைட்டாக கொள்ளக்கூடியதாக உள்ளது. நுண்செயலக வடிவமைப்பளர்கள் பைட்டிலுள்ள பிட்டுக்களின் எண்ணிக்கையை தத்தமது கணினி கட்டுமானத்திற்கேற்ப வடிவமைத்து வந்தாலும் பெரும்பாலான பிரபல்யமான கணினி கட்டுமானங்கள் 8 பிட்டுக்களையே பைட்டுக்களாக பாவித்து வருகின்றனர்.
# ஒன்பதாம் நாள் போர் (குருச்சேத்திரப் போர்)

மகாபாரதத்தில் நடைபெற்ற குருச்சேத்திரப் போரின் ஒன்பதாம் நாள் போர் குறித்த தகவல்கள் இங்கு தரப்படுகின்றன.  

## முக்கிய அம்சங்கள்
ஒன்பதாவது நாள் அபிமன்யுவிற்கும் அலம்பசனுக்கும் பெரும்போர் நடந்தது. அலம்பசன் தனது தேரினை இழந்து போர்க்களத்தை விட்டு ஓடினான்.  

சாத்தியகிக்கும் அசுவத்தாமனுக்கும் பெரும்போர் நடந்தது.  

துரோணர் அருச்சுனனை எதிர்த்தார்.  

பீஷ்மரை எதிர்த்த பாண்டவர்களை விரட்டியடிக்க துச்சாதனனை துரியோதனன் அனுப்பினான். பாண்டவர் படையில் கடும் சேதத்தை பீஷ்மர் விளைவித்தார்.  

சக்கரவர்த்தி இராஜகோபாலாச்சாரி எழுதிய மகாபாரதம் (வியாசர் விருந்து); வானதி பதிப்பகம், முப்பத்து எட்டாம் பதிப்பு, நவம்பர் 2009.
# நிலப் பயன்பாடு

ப் பகுதிக்கு அண்மையில் பல சாலைகளால் துண்டாடப்பட்டுக் கிடக்கும் வாழிடங்கள்.]]  
**நிலப் பயன்பாடு** (Land use) என்பது, நிலங்களை மனிதப் பயன்பாடுகளுக்கு உட்படுத்துவதைக் குறிக்கும். இயற்கைச் சூழல்களையும், காட்டுப் பகுதிகளையும் வயல்கள், புல்வெளிகள், குடியிருப்புக்கள் போன்றவையாக மாற்றுவதற்கான மேலாண்மை, திருத்தம் ஆகியவற்றை நிலப்பயன்பாடு உட்படுத்துகிறது. "குறிப்பிட்ட நிலப்பகுதியொன்றில், உற்பத்தி செய்தல், மாற்றுதல், பேணுதல் போன்றவற்றுக்காக மனிதர் முன்னெடுக்கும் ஒழுங்குகள், நடவடிக்கைகள், உள்ளீடுகள்" என்பதே நிலப்பயன்பாடு என வரைவிலக்கணம் கூறப்படுகிறது.  

## நிலப் பயன்பாடும் ஒழுங்கு விதிகளும்
நிலப் பயன்பாட்டு நடவடிக்கைகள் உலகின் பல்வேறு பகுதிகளில் வெவ்வேறு விதமாக உள்ளன. நிலத்தைப் பயன்படுத்துவதன் மூலம் கிடைக்கப்பெறும் உற்பத்திப் பொருட்கள், பயன்கள் என்பவை குறித்தும், இவ்வாறான உற்பத்திப் பொருட்களையும், பயன்களையும் உருவாக்குவதற்கு மனிதரால் எடுக்கப்படும் மேலாண்மை நடவடிக்கைகள் குறித்தும் நிலப் பயன்பாடு என்னும் விடயம் அக்கறை காட்டுகிறது. 1990 ஆம் ஆண்டின் நிலைவரப்படி உலகில் 13% நிலப்பகுதி வேளாண்மைக்கு உகந்ததாக உள்ளது. இவற்றுடன் 26% புல்வெளிகளாகவும், 32% காடுகளாகவும், 1.5% நகர்ப்புறப் பகுதிகளாகவும் உள்ளன.  

பல ஆண்டுகளுக்கு முன் ஆல்பர்ட் குட்டன்பர்க் கூறியபடி, நகரத் திட்டமிடலின் மொழியில் நிலப் பயன்பாடு என்பது முக்கியமானதொரு சொல் ஆகும். பொதுவாக, நிலப் பயன்பாட்டுத் திட்டமிடல் அரசியல் அதிகார நிறுவனங்களாலேயே மேற்கொள்ளப்படுகின்றன. நிலப் பயன்பாட்டு முரண்பாடுகளைத் தவிர்ப்பதற்காக நிலப் பயன்பாட்டை ஒழுங்குபடுத்துவதும் இத் திட்டமிடலின் நோக்கமாகும். நிலப் பயன்பாட்டுத் திட்டங்கள் நில ஒதுக்கீடுகளூடாகவும், அரசாணைகள், ஒழுங்குவிதிகள் போன்றவற்றைப் பயன்படுத்துவது மூலமும் நிறைவேற்றப் பெறுகின்றன.  

## நிலப் பயன்பாடும் சூழலும்
நிலப் பயன்பாடும், நில மேலாண்மைச் செயற்பாடுகளும் நீர், நிலம், ஊட்டப் பொருட்கள், தாவரங்கள், விலங்குகள் போன்ற இயற்கை வளங்கள் மீது பெரும் தாக்கத்தைக் கொண்டுள்ளன. நிலப் பயன்பாட்டுத் தகவல்களை, உவர்த்தன்மை, நீரின் தரம் என்பவை தொடர்பான இயற்கை வள மேலாண்மைப் பிரச்சினைகளுக்குத் தீர்வு காண்பதற்குப் பயன்படுத்த முடியும். எடுத்துக்காட்டாக, காடழிப்பு அல்லது மண்ணரிப்பு ஏற்பட்ட இடங்களில் உள்ள நீர்நிலைகளில் காணப்படும் நீரின் தரம், காடுகள் உள்ள பகுதியின் நீர்நிலைகளில் உள்ள நீரின் தரத்திலும் வேறுபட்டிருக்கும்.  

1750 ஆம் ஆண்டுக்குப் பின்னர் நிலப் பயன்பாட்டினால் புவி மேற்பரப்பில் ஏற்பட்ட முக்கியமான தாக்கம் மிதவெப்பப் பகுதிகளில் நிகழ்ந்த காடழிப்பு எனலாம். அண்மைக் காலத்தில் நிலப்பயன்பாட்டினால் ஏற்பட்ட குறிப்பிடத் தக்க தாக்கங்களாக, நகர விரிவாக்கம், மண்ணரிப்பு, மண் தரமிழத்தல், நீர் உவராதல், பாலைவனமாதல் என்பவற்றைக் குறிப்பிடலாம். பெட்ரோலிய எரிபொருட்களின் பயன்பாடும், நிலப் பயன்பாட்டு மாற்றங்களுமே மிகமுக்கிய பசுங்குடில் வளிமமான காபனீரொட்சைட்டின் முக்கியமான மனிதவழி மூலங்கள் ஆகும்.
# படிமம்:Richard de Zoysa (1958-1990).jpg

ஆங்கில விக்கியில் இருந்து நியாயப் பயன்பாடு கருதி  

## நியாயமான பயன்பாடு
The image linked here is claimed to be used under fair use as:  
1. it is a historically significant photo of a famous individual;
1. the photo is only being used for informational purposes.
# சல்லி புருதோம்



***ரெனே ஃபிரான்சுவா அர்மாண்டு (சல்லி) புருதோம்*** (Sully Prudhomme, 16 மார்ச்சு 1839 – 6 செப்டம்பர் 1907) ஓர் பிரெஞ்சு எழுத்தாளரும் கவிஞரும் ஆவார். இவர் 1901 ஆம் ஆண்டில் இலக்கியத்திற்கான முதல் நோபல் பரிசினை வென்றார்.  

## படைப்புகள்

### கவிதைகள்
சல்லி புருதோம் எழுதிய கவிதைகள்:  
- 1865: *Stances et poèmes*
- 1866: *Les épreuves*
- 1868: *Croquis italiens*
- 1869: *Les solitudes: poésies* <small>[*Les écuries d’Augias*]</small>
- 1872: *Les destins*
- 1874: *La révolte des fleurs*
- 1874: *La France*
- 1875: *Les vaines tendresses*
- 1876: *Le zénith*, <small>previously published in *Revue des deux mondes*</small>
- 1878: *La justice*
- 1865–1888: *Poésie*
- 1886: *Le prisme, poésies diverses*
- 1888: *Le bonheur*
- 1908: *Épaves*

### கட்டுரைகள்
சல்லி புருதொம் எழுதிய கட்டுரை மற்றும் வாழ்க்கை வரலாறுகள்:  
- 1883–1908: *Œuvres de Sully Prudhomme*
- 1896: *Que sais-je?* <small>(மெய்யியல்)</small>
- 1901: *Testament poétique* <small>(கட்டுரைகள்)</small>
- 1905: *La vraie religion selon Pascal* <small>(கட்டுரைகள்)</small>
- 1922: *Journal intime: lettres-pensée* <small>(டையரி)</small>
# நெடுங்குழு 7 தனிமங்கள்

| ↓&nbsp;கிடைக்குழு |
| --- |
| } |
**நெடுங்குழு 7** (*Group 7*) இல் உள்ள தனிமங்கள் மாங்கனீசு தொகுதி தனிமங்களாகும். இந்தக் குழுவில் மாங்கனீசு, டெக்னீசியம், ரேனியம், போரியம் ஆகிய நான்கு தனிமங்களும் இருக்கின்றன.  

<div>  
| He |
| --- |
| &nbsp; |

| Group 7 in the periodic table | }</div> |
| --- | --- |

| அணு எண் | தனிமம் | ஒரு கூட்டில் உள்ள எதிர்மின்னிகள் |  |
| --- | --- | --- | --- |
| 25 | மாங்கனீசு | 2, 8, 13, 2 |  |
| 43 | டெக்னீசியம் | 2, 8, 18, 13, 2 |  |
| 75 | ரேனியம் | 2, 8, 18, 32, 13, 2 |  |
| 107 | போரியம் | 2, 8, 18, 32, 32, 13, 2 | } |
# விக்கிப்பீடியா:முதற்பக்கக் கட்டுரைகள்/பெப்ரவரி 26, 2012


**அமெரிக்கக் கன்னித் தீவுகள்** கரிபியத்தில் அமைந்துள்ள ஐக்கிய அமெரிக்காவின் ஆட்சியின் கீழுள்ள மண்டலமாகும். இது கன்னித் தீவுக் கூட்டத்தில் சிறிய அண்டிலுசுவில் காற்றுமுகத் தீவுகளில் அமைந்துள்ளது. அமெரிக்கக் கன்னித்தீவுகள் கிமு 100 ஆம் ஆண்டளவில் தென் அமெரிக்காவிலிருந்து வந்த அராவாக் இந்தியர்களால் முதலாவதாக குடியேற்றப்பட்டது. கிமு 1500 முதல் இங்கு அமெரிக்க இந்தியர்கள் வசித்ததற்கான சான்றுகளும் கிடைக்கப்பட்டுள்ளன. 15ம் நூற்றாண்டு வரை இத்தீவுகளில் வசித்து வந்த அராவாக் இந்தியர்களை சிறிய அண்டிலுசுத் தீவுகளிலிருந்து வந்த தீவிர கரிப் இனக் குடிகள் வெளியேற்றினர்கள். வெர்ஜின் தீவுகளைக் கண்ட முதல் ஐரோப்பியர் கிரிஸ்டோபர் கொலம்பஸ். 1493 இல் அமெரிக்கா நோக்கிய தனது இரண்டாவது கடற்பயணத்தின் போது இவர் இத்தீவை அடைந்தார். கொலம்பஸ் இத்தீவிற்கு "புனித ஊர்சுலாவும் அவரது 1000 கன்னியரும்" எனப் பெயரிட்டார். அடுத்துவந்த 300 ஆண்டுகளில் அப்போதைய ஐரோப்பிய வல்லரசுகள் இத்தீவுகளின் ஆட்சியை மாறிமாறிக் கொண்டிருந்தன. **மேலும்...**  
---
<div></div>  
**தாவீது அரசர்** என்பவர், எபிரேய விவிலியத்தின்படி ஒன்றிணைந்த இஸ்ரயேல் அரசின் இரண்டாவது அரசர் ஆவார். மத்தேயு, லூக்கா நற்செய்திகளின்படி, இவர் யோசேப்பு, மரியா ஆகியோர் வழியில் இயேசு கிறித்துவின் முன்னோர்களில் ஒருவர் ஆவார். இவர் சிறந்த பாடகராகவும், இசைவல்லுநராகவும், போர் வீரராகவும் திகழ்ந்தவர். விவிலியத்தின் பல பகுதிகள் தாவீதின் இசைப் பாடல்களைப் பற்றி எடுத்துரைக்கின்றன. திருப்பாடல்கள் நூலின் பெரும்பாலான பாடல்கள் இவரால் இயற்றப்பட்டவை. தாவீது யாழ் மீட்டுவதில் வல்லவராய் திகழ்ந்தார். இவர், இஸ்ரயேலின் பல்வேறு இறைப்புகழ்ச்சி பாடல்களை இயற்றியுள்ளார். அர்மேனிய அரசன் ஒருவன் இஸ்ரயேல் அரசனை வெற்றிகொண்ட நிகழ்வை எடுத்துரைக்கும், கி.மு. 850-835 காலத்தைச் சார்ந்த அர்மேனிய நினைவுச் சின்னம் ஒன்றில், இஸ்ரயேலைக் குறிக்க "தாவீதின் இல்லம்" என்ற வார்த்தை பயன்படுத்தப்பட்டுள்ளது. கி.மு. 10ஆம் நூற்றாண்டைச் சார்ந்த தாவீதின் நகரில், தாவீது அரசர் வாழ்ந்த அரண்மனையின் மீதங்கள் கண்டுபிடிக்கப்பட்டுள்ளன. **மேலும்...**
# எஸ். ஏ. வி. மேல்நிலைப் பள்ளி



**எஸ். ஏ. வி. மேல்நிலைப் பள்ளி** (Saraswathi Anglo Vernacular Higher Secondary School) என்பது தூத்துக்குடி மாநகரில் அமைந்துள்ள ஒரு தமிழ்நாடு அரசு உதவி பெறும் மேல்நிலைப்பள்ளியாகும். ஆங்கிலேய ஆட்சிக் காலத்தில் 1852 ஆம் ஆண்டில் தொடங்கப்பட்ட இப்பள்ளி 150 ஆண்டுகள் கடந்த மிகப்பெரும் பழமை வாய்ந்த பள்ளிகளில் ஒன்றாகும். மாணவர்கள் மட்டும் பயிலக் கூடிய இந்தப் பள்ளி தூத்துக்குடியில் மேலூர் தொடருந்து நிலையம் (இரண்டாம் வாயில்) அருகில் அமைந்துள்ளது. இப்பள்ளி தூத்துக்குடி முதன்மைக் கல்வி மாவட்டத்தில், தூத்துக்குடி கல்வி மாவட்டத்தின் கீழுள்ள பள்ளிகளுள் ஒன்றாகும்.
# த ஸ்டிங் (திரைப்படம்)



***த ஸ்டிங்*** (*The Sting*) 1973 இல் வெளியான அமெரிக்க நகைச்சுவைத் திரைப்படமாகும். இத்திரைப்படம் டோனி பில், மைக்கேல் பில்லிப்ஸ், ஜூலியா பில்லிப்ஸ் ஆகியோரால் தயாரிக்கப்பட்டு, ஜார்ஜ் ராய் ஹில் ஆல் இயக்கப்பட்டது.  
இத்திரைப்படம் 10 அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.
# வசந்தி (இராகம்)

**வசந்தி** இராகம் கருநாடக இசையில் பயன்படும் இராகங்களில் ஒன்றாகும். இது 16 ஆவது மேளகர்த்தா இராகமாகிய, "அக்னி" என்றழைக்கப்படும் 3 ஆவது சக்கரத்தின் 4 ஆவது மேளமாகிய சக்ரவாக இராகத்தின் ஜன்னிய இராகம் ஆகும்.  

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |

இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம், சதுஸ்ருதி தைவதம் (த<sub>2</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
# அரசினர் தொழிற்பயிற்சி நிலையம், தேனி

**அரசினர் தொழிற்பயிற்சி நிலையம், தேனி**, தேனி நகரில் தமிழ்நாடு அரசின் வேலைவாய்ப்பு மற்றும் பயிற்சித் துறையின் கீழ் பல்வேறு துறைகளில் தொழிற்பயிற்சிகளை அளிப்பதற்காக அமைக்கப்பட்ட ஒரு நிறுவனம் ஆகும். தமிழ்நாட்டின் பல பகுதிகளிலும் காணப்படும் அரசினர் தொழிற்பயிற்சி நிலையங்களில் இதுவும் ஒன்று. இந்தத் தொழிற்பயிற்சி நிலையத்தில் அனைத்திந்திய தொழிற் தேர்வுக்கான சான்றிதழ்களை அளிக்கக் கூடிய சில தொழிற்பயிற்சிகள் நடத்தப்பட்டு வருகின்றன. இத்தொழிற் பயிற்சிகளில் சில பிரிவுகளுக்கு பத்தாம் வகுப்பு தேர்ச்சி பெற்றிருக்க வேண்டும். சில பிரிவுகளுக்குப் பத்தாம் வகுப்பு தோல்வியடைந்தவர்களும் சேர்த்துக் கொள்ளப்படுகின்றனர்.  

## இதையும் பார்க்க
- தொழிற்பயிற்சி நிலையங்கள்
# சென்னை கோட்டை தொடருந்து நிலையம்


**சென்னை கோட்டை தொடருந்து நிலையம்** (*Chennai Fort Railway Station*, நிலையக் குறியீடு:**MSF**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையத்தில் சென்னைக் கடற்கரை முதல் வேளச்சேரி வரை செல்லும் தடமும், சென்னைக் கடற்கரையில் இருந்து தாம்பரம் செல்லும் வழித்தடமும் அமைந்துள்ளது. இது கடற்கரையை ஒட்டிய இரண்டாவது நிறுத்தம் ஆகும்.  

## வரலாறு
சென்னை ஜார்ஜ் கோட்டையின் நினைவாக, இந்த நிலையத்திற்கு பெயர் சூட்டப்பட்டுள்ளது. இந்த நிலையம் 260 சதுர மீட்டர் திறந்த நிறுத்தும் வசதிகளை கொண்டுள்ளது.  

## அருகிலுள்ள இடங்கள்
இந்த நிலையத்திலிருந்து மதராசு மருத்துவக் கல்லூரி சில நூறு மீட்டர் தொலைவில் உள்ளது. இதன் அருகிலேயே பிராட்வே பேருந்து நிலையம், பாரிமுனை, சென்னை பல் மருத்துவ கல்லூரி, சென்னை உயர்நீதிமன்றம் மற்றும் தமிழ் நாடு அரசு பணியாளர் தேர்வாணையம் ஆகியவை அமைந்துள்ளது.  

## படங்கள்

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# வசந்தவராளி

**வசந்தவராளி** இராகம் கருநாடக இசையில் பயன்படும் இராகங்களில் ஒன்றாகும். 20வது மேளகர்த்தா இராகமாகிய, "வேத" என்றழைக்கப்படும் 4வது சக்கரத்தின் 2வது மேளமாகிய நடபைரவியின் ஜன்னிய இராகம் ஆகும்.  

## இலக்கணம்

| அவரோகணம்: | ச் நி<sub>2</sub> த<sub>1</sub> ப க<sub>2</sub> ரி<sub>2</sub> ச | } |
| --- | --- | --- |

- இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
- இது ஒரு ஔடவ-ஷாடவ இராகமாகும்
- இது உபாங்க இராகம் ஆகும்.
# வசந்தசிறீ

**வசந்தசிறீ** கருநாடக இசையில் பயன்படும் இராகங்களில் ஒன்றாகும். இது 23 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 5 ஆவது மேளமாகிய கௌரிமனோகரி இராகத்தின் ஜன்னிய இராகம் ஆகும்.  

## இலக்கணம்

| அவரோகணம்: | ஸ் நி<sub>3</sub> த<sub>2</sub> ம<sub>1</sub> க<sub>2</sub> ரி<sub>2</sub> ஸ | } |
| --- | --- | --- |

இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), சதுஸ்ருதி தைவதம் (த<sub>2</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
# தாண்டவப்பிரியா

**தாண்டவப்பிரியா** இராகம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.  

## இலக்கணம்

| அவரோகணம்: | ஸ் ப ம<sub>2</sub> க<sub>3</sub> ரி<sub>1</sub> ஸ | } |
| --- | --- | --- |

- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம் ஆகிய சுரங்கள் வருகின்றன.
- இந்த இராகத்தில் தைவதம், நிஷாதம் வர்ஜம்.
# பழவேற்காடு



**பழவேற்காடு** (*Pazhaverkadu*) தமிழ்நாட்டின் திருவள்ளூர் மாவட்டத்தில் உள்ள மீஞ்சூர் ஊராட்சி ஒன்றியத்தில் அமைந்த சிற்றூர் ஆகும். இது சென்னைக்கு வடக்கே கடலோரத்தில் அமைந்துள்ள ஓர் வரலாற்றுச் சிறப்பு மிக்க ஊராகும். சென்னையிலிருந்து 60 கி.மீ. தொலைவிலும் எலவூரிலிருந்து 3 கி.மீ. தொலைவிலும் அமைந்துள்ளது. இது பழவேற்காடு ஏரியையும் வங்காள விரிகுடாவையும் பிரிக்கும் ஸ்ரீஹரிகோட்டா தீவில் அமைந்துள்ளது. இங்கு பல அமெரிக்க $ 1 பில்லியன் மதிப்புள்ள மருத்துவ சிறப்பு பொருளாதார மண்டலம் உட்பட பல சிறப்பு பொருளாதார மண்டலங்கள் அமைக்கப்படுவதாலும் பழவேற்காடு முதன்மை பெற்று வருகிறது. இங்கு உள்ள பழவேற்காடு ஏரி பறவைகள் காப்பகம் சுற்றுலா பயணிகளை ஈர்க்கிறது.  

## வரலாறு
விசய நகர மன்னர்களின் துணையுடன் போர்த்துக்கீசியர்கள் 1502-ஆம் ஆண்டில் இங்கு ஓர் வணிகப் புறமையத்தை நிறுவினார்கள். பின்னர் இங்கு கோட்டை ஒன்று கட்டிக்கொண்டு இருந்தனர் 1609-ஆம் ஆண்டில் ஒல்லாந்தரிடம் தோற்று இந்தக் கோட்டையை இழந்தனர். பழவேற்காடு 1609 முதல் 1690 வரை ஒல்லாந்தரிடம் இருந்தது. அதன்பிறகு கோட்டை அடிக்கடி கைமாறியது. இறுதியாக 1825 முதல் பிரித்தானியர்களின் கைவசமானது. இங்குள்ள டச்சு தேவாலயம் பலமுறை சீரமைக்கபட்டும் இன்று அழிபட்ட நிலையில் உள்ளது டச்சுக் கோட்டையும் இடுபாடுகளுடன் உள்ளது. பழைய கலங்கரைவிளக்கத்தை இன்னும் ஏரியின் மறுகரையில் பார்க்கலாம். இங்குள்ள 1622-ஆம் ஆண்டு கல்லறை தொல்லியல் துறையின் பாதுகாப்பில் உள்ளது.  

## வன காப்பகம்
பழவேற்காடு பழவேற்காடு பறவைகள் காப்பகத்தினுள் அமைந்துள்ளது. அக்டோபர் முதல் மார்ச்சு வரை இங்கு ஆயிரக்கணக்கான புலம்பெயர் பறவைகள் வருகின்றன.
# வார்ப்புரு:மருத்துவத்துறைப் பிரிவுகள்

:: தொடக்கம் மட்டுமே. விரிவு படுத்தப்பட்டு முறையாக ஒழுங்குபடுத்தப்பட வேண்டும்.  

- உள்ளமைப்பியல், உள்ளுறுப்பியல், உறுப்பமைப்பியல் - Anatomy
- செவியியல் - Otology
- கண்ணியல் - Ophthalmology
- பல்லியல் - Dentistry
- தோலியல் - Dermatology
- திசுவியல் - Histology
- ஏதுவியல், காரண காரிய ஆய்வியல் - Etiology
- மிடற்றியல் - Laryngolog
- பல் மருத்துவம் - Dentistry
- உணர்வகற்றியல் - Anesthesiology
- நெவிநாசிமிடற்றியல் - Otorhinolaryngology
- அறுவை மருத்துவம் - Surgery
- மருந்தியல் - Pharmacology
- உணவியல் - Nutrition
- நலமீட்பு பணி - Nursing
- பிறப்பு இயல், ஈன் இயல், பேறு இயல், பேற்றியல் - Obsterics
- நரம்பியல் - Neurology
- எலும்பியல்
- இரத்தவியல்
- தடுப்பாற்றலியல், தடுப்புத்திறனியல் - Immunology
- நோய் காரணவியல்-Etiology
- நோய் விபரவியல்-Epidemiology
- நோய்க்குறியியல் Pathology
- பெண் நோயியல்
- குழந்தை மருத்துவம்
- புறத்தோற்ற உடலளவையியல்
- உயர்பாலூட்டியியல்
- உடற்றொழிலியல்-Physiology
- மனநோயியல் - Psychiatry
- நரம்பு வழி உளப்பிணி மருத்துவம் - Neuropsychiatry
- உடனலவியல்-Hygiene
- குழியவியல்-Cytology
- பிறப்புரிமையியல்-Genetics
- உயிரிரசாயனவியல்/உயிர் வேதியியல் (த.வ)-Biochemistry
- கால்நடை மருத்துவம்-Veterinary Science
- இனமுறை மருத்துவம்-Homeopathy
- மூலிகை மருத்துவம்-Herbal Medicine
- சித்த மருத்துவம்
- இதயவியல்
# தமிழ் இசை இலக்கண வரலாறு (நூல்)



இசைத் தமிழ் வரலாற்றைப் பற்றி மு. அருணாசலம் எழுதியிருந்ததை இரண்டு தொகுதிகளாக,  
1. தமிழ் இசை இலக்கிய வரலாறு (தொகுதி-1, பக்கங்கள் 748)
1. **தமிழ் இசை இலக்கண வரலாறு** (தொகுதி-2, பக்கங்கள் 644)
என்று பிரித்து முனைவர் உல. பாலசுப்பிரமணியன் பதிப்பாசிரியாராக இருந்து இரு நூல்கள் வெளியிட்டுள்ளார். இவ்வரிசையில் இது இரண்டாவது நூல்.  

இந்த **தமிழ் இசை இலக்கண வரலாற்றில்** 16 அத்தியாயங்களும் 25 அட்டவணைகளும் உள்ளன. சங்க காலம் தொட்டு 20 ஆம் நூற்றாண்டு வரையான காலப்பகுதிகளில் இருந்து வந்துள்ள இசைச் செய்திகளை ஆய்ந்து அவற்றில் இருந்து இலக்கண வரலாற்றை விரிவாகத் தொகுத்துக் கூறியுள்ளார். இன்று கருநாடக இசை என்றும் தமிழ் இசை என்று அறியப்படுவனவற்றின் அடி வேர்களையும் தொடர்புகளையும் ஒழுங்கு முறைகளையும் ஒப்பிட்டும் இணைத்தும் காட்டியுள்ளார்.
# படிமம்:தமிழ் இசை இலக்கண வரலாறு.jpg

## சுருக்கம்
மு. அருணாசலம் அவர்கள் எழுதிய "தமிழ் இசை இலக்கண வரலாறு" என்னும் நூலில் அட்டை. இந்நூலில் மொத்தம் 644 பக்கங்கள் உள்ளன. 16 அத்தியாயங்கள் + 25 அட்டவணைகள் உள்ளன. இந்நூல் 2 தொகுதிகள் அடங்கிய இணையில் உள்ள இரண்டாவது தொகுப்பு. முதல் தொகுப்பு, தமிழ் இசை இலக்கிய வரலாறு. இவ்விரு நூல்களும் மு. அருணாசலனாரின் நூற்றாண்டு விழாவை ஒட்டி சென்னைப் பல்கலைக்கழகத்தில் விழா எடுத்தபோது வெளியிட்டது.  
## அனுமதி
# தமிழ் இசை இலக்கிய வரலாறு (நூல்)



இசைத் தமிழ் வரலாற்றைப் பற்றி மு. அருணாசலம் எழுதியிருந்ததை இரண்டு தொகுதிகளாக,  
1. **தமிழ் இசை இலக்கிய வரலாறு** (தொகுதி-1, பக்கங்கள் 748)
1. தமிழ் இசை இலக்கண வரலாறு (தொகுதி-2, பக்கங்கள் 644)
என்று பிரித்து, முனைவர் உல. பாலசுப்பிரமணியன் பதிப்பாசிரியாராக இருந்து இரு நூல்கள் வெளியிட்டுள்ளார். இவ்வரிசையில் இது முதலாவது நூல்.  

இந்த **தமிழ் இசை இலக்கிய வரலாற்றில்** 17 அத்தியாயங்களும் 8 அட்டவணைகளும் உள்ளன. சங்க காலம் தொட்டு 20 ஆம் நூற்றாண்டு வரையான காலப்பகுதிகளில் இருந்து வந்துள்ள இசைச் செய்திகளை ஆய்ந்து அவற்றில் இருந்து தமிழ் இசை இலக்கிய வரலாற்றை விரிவாகத் தொகுத்துக் கூறியுள்ளார். இன்று கருநாடக இசை என்றும் தமிழ் இசை என்று அறியப்படுவனவற்றின் அடி வேர்களையும் தொடர்புகளையும் ஒழுங்கு முறைகளையும் ஒப்பிட்டும் இணைத்தும் காட்டியுள்ளார்.
# படிமம்:தமிழ் இசை இலக்கிய வரலாறு.jpg

## சுருக்கம்
## சுருக்கம்
மு. அருணாசலம் அவர்கள் எழுதிய "தமிழ் இசை இலக்கிய வரலாறு" என்னும் நூலில் அட்டை. இந்நூலில் மொத்தம் 748 பக்கங்கள் உள்ளன. 17 அத்தியாயங்கள் + 8 அட்டவணைகள் உள்ளன. இந்நூல் 2 தொகுதிகள் அடங்கிய இணையில் உள்ள முதல் தொகுப்பு. இரண்டாவது தொகுப்பு, தமிழ் இசை இலக்கண வரலாறு. இவ்விரு நூல்களும் மு. அருணாசலனாரின் நூற்றாண்டு விழாவை ஒட்டி சென்னைப் பல்கலைக்கழகத்தில் விழா எடுத்தபோது வெளியிட்டது.  
## அனுமதி

## அனுமதி